দ্বিতীয়ার্ধেও ছিল নেপালের আধিপত্য। প্রতিপক্ষের দুর্বল রক্ষণভাগের সুযোগে শুরুতেই আক্রমণ হানতে থাকে নেপাল। ফাউল করে বসেন ভুটানের রক্ষণভাগ খেলোয়াড় নিমা ওয়াংদি। পরপর দুটি ফাউল করায় দুটি হলুদ কার্ড পেয়ে লাল কার্ডের শাস্তি পেয়েছেন এই খেলোয়াড়। তবে সেই পেনাল্টির সুযোগ নিতে পারেননি বিমল ঘারতি মাগার। ৭০ মিনিটে মিস করেন সেই পেনাল্টি। তবে আক্ষেপের কিছু নেই নেপালের। কারণ ঠিক তার পরের মিনিটেই মিডফিল্ডার সুনীল দুর্দান্ত এক গোল করেন (২-০)।